Չարլզ Կոնրադ

Չարլզ (Փիթ) Կոնրադ կրտսեր (, ), ամերիկացի տիեզերագնաց-օդաչու, ռազմածովային նավատորմի առաջին կարգի կապիտան։

Ավարտել է Փրինսթոնի համալսարանը (1953), Մերիլենդի նահանգի փորձարկող օդաչուների ռազմածովային դպրոցը (1961)։ ԱՄՆ-ի տիեզերագնացների խմբում ընդգրկվել է 1962 թվականին։ 1965 թվականի օգոստոսի 21-29-ը, Գորդոն Կուպերի հետ, որպես երկրորդ օդաչու, թռիչք է կատարել «Ջեմինի-5» տիեզերանավով։ Երկրորդ անգամ տիեզերք է թռել 1966 թվականի սեպտեմբերի 12-ին, Ռիչարդ Գորդոնի հետ, որպես «Զեմինի-11» տիեզերանավի հրամանատար։ 1969 թ. նոյեմբերի 14-24-ը, Գորդոնի և Ալան Բինի հետ, որպես հրամանատար, թռիչք է կատարել «Ապոլլոն-12» տիեզերանավով՝ «Երկիր-Լուսին-Երկիր» երթուղով։ 1969 թ. նոյեմբերի 19-ին, Բինի հետ, վայրէջք է կատարել Փոթորիկների օվկիանոսում, երկու անգամ դուրս է եկել Լուսնի մակերևույթ։ Կոնրադը իր չորրորդ թռիչքը կատարել է 1973 թվականի մայիսի 25-ին, Ջ. Քերվինի և Պ. Վեյցի հետ, որպես «Ապոլլոն» տիեզերանավի հրամանատար։ Թռիչքից 9 ժ հետո տիեզերանավը կցվել է 1973 թվականի մայիսի 14-ից ուղեծրում գտնվող «Սքայլեբ» ուղեծրային գիտակայանի հետ։ Համատեղ թռիչքը տևել է շուրջ 659 ժ, իսկ թռիչքի ընդհանուր տևողությունը՝ 672 ժ 50 ր։ Թռիչքի ընթացքում երկու անգամ դուրս է եկել բաց տիեզերք (5 ժ ընդհանուր տևողությամբ)։ 

Չորս թռիչքների ընթացքում Կոնրադը տիեզերքում եղել է ընդամենը 1179 ժամ 39 րոպե։

Ծանոթագրություններ 

Ամերիկացի տիեզերագնացներ
Արլինգտոնի ազգային գերեզմանատանը թաղվածներ
20-րդ դարի ամերիկացի գործարարներ
Փրինսթոնի համալսարանի շրջանավարտներ
Ավտոճանապարհային վթարներից զոհվածներ